แรงซื้อต่างชาติหนุนหุ้นโซลปิดบวก 0.26%
แรงซื้อต่างชาติหนุนหุ้นโซลปิดบวก 0.26%
30 พ.ย. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ โดยดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 5.09 จุด หรือ +0.26% ปิดที่ 1,983.48 จุดโดยได้รับปัจจัยหนุนจากแรงซื้อนักลงทุนต่างชาติ ขณะที่เงินวอนอ่อนค่าเมื่อเทียบดอลลาร์สหรัฐ
หุ้นซัมซุง อิเลคโทรนิคส์พุ่งขึ้นกว่า 4% เนื่องจากนักลงทุนขานรับแผนทบทวนโครงสร้างธุรกิจ โดยเมื่อวานนี้ ซัมซุง อิเลคโทรนิคส์ประกาศว่าต้องใช้เวลาประมาณ 6 เดือนในการตัดสินใจว่าจะเปลี่ยนเป็นบริษัทโฮลดิ้งหรือไม่ โดยจะมีการพิจารณาในประเด็นนี้ร่วมกับผู้เชี่ยวชาญ
แถลงการณ์ของซัมซุงระบุว่า บริษัทอยู่ในระหว่างพิจารณาแนวทางต่างๆในการปรับปรุงโครงสร้างธุรกิจ ซึ่งรวมถึงการเปลี่ยนเป็นบริษัทโฮลดิ้ง และจดทะเบียนในตลาดหลักทรัพย์ที่ต่างประเทศ